Cena Rady galérií Slovenska za mimoriadny prínos v oblasti galerijných činností

**Štatút**

Čl. 1

všeobecné ustanovenia

1. Vyhlasovateľom Ceny Rady galérií Slovenska (ďalej len "cena") je Rada galérií Slovenska (ďalej len "RGS").

2. Cena je ocenením tvorivých, teoretických, edičných, prezentačných, edukačných či iných odborných a mimoriadnych projektov v oblasti galerijnej práce na Slovensku.

3. Cena sa udeľuje jednotlivcovi alebo kolektívu za výnimočný prínos v galerijnej práci v základných štyroch kategóriách: 1/ edičný, 2/ kurátorský, 3/ edukačný, 4/ iný odborný projekt (napr. mimoriadne zhodnotenie zbierkového fondu, reštaurovanie, dizajn alebo architektúra výstavy) a samostatnej kategórii 5/ nezávislý projekt v oblasti galerijných činností, určenej pre galérie, ktoré nie sú členmi RGS, nezávislé a súkromné galérie a kultúrne centrá s profesionálnymi aktivitami v oblasti vizuálneho umenia.

4. Cena sa udeľuje raz ročne maximálne piatim laureátom, ktorí vzídu z hlasovania odbornej poroty.

5. Cena sa udeľuje za odborné galerijné aktivity realizované v predchádzajúcom roku.

Čl. 2

Vyhlásenie a pravidlá súťaže

1. Výzvu na zasielanie návrhov na udelenie ceny spolu s nominačným listom zverejňuje tajomník RGS na webovej stránke RGS, prostredníctvom tlače, odborných periodík printových a internetových v termíne do 30.6. kalendárneho roka nasledujúceho po príslušnom súťažnom ročníku.

2. Cena sa riadi Štatútom a Pravidlami, ktoré vydá RGS a ktoré sú zverejnené na webovej stránke RGS.

3. Hodnotiace obdobie je od 1.1. do 31.12. príslušného súťažného ročníka.

Čl. 3

Účasť v súťaži

1. Nominácie na udelenie ceny predkladajú odborní pracovníci galérií zapísaných v Registri múzeí a galérií SR vedenom MK SR a nezávislí odborníci.

2. Nominovať na cenu v základných štyroch kategóriách je možné jednotlivca či kolektív, ktorý realizoval projekt v galérii, ktorá je zapísaná v Registri múzeí a galérií Slovenskej republiky vedenom na MK SR a členom RGS. Výnimkou je samostatná piata kategória - nezávislý projekt v oblasti galerijných činností. Piata kategória je určená pre nominácie projektov realizovaných v galériách, ktoré nie sú členmi RGS, nezávislých a súkromných galériách a kultúrnych centrách s profesionálnymi aktivitami v oblasti vizuálneho umenia.

3. Nominačné listy je možné predkladať RGS do 30.9. kalendárneho roka nasledujúceho po príslušnom súťažnom ročníku.

4. Podmienkou prijatia nominácie je podanie úplnej prihlášky s nominačným listom a dodržanie termínu predloženia.

Čl.4

Vyhodnotenie a ocenenie

1. Všetky súťažné kategórie majú jednu porotu, ktorá má najmenej 5 a najviac 7 členov.

2. Členov poroty menuje RGS z návrhov, ktoré predkladajú galérie a umelecká verejnosť.

3. Cena predstavuje diplom a artefakt symbolizujúci udelenie ceny.

4. Cena nie je sprevádzaná finančnou odmenou.

Čl. 5

Záverečné ustanovenia

1. Tento štatút nadobúda platnosť dňom podpisu predsedu RGS.

2. Každú zmenu musí odsúhlasiť plénum RGS.

**Pravidlá Ceny Rady galérií Slovenska**

Čl. 1

úvodné ustanovenie

Rada galérií Slovenska (ďalej len " RGS" ) v súlade so Štatútom Ceny RGS (ďalej len "ceny") vydáva tieto Pravidlá Ceny RGS (ďalej len "pravidlá ").

Čl. 2

podmienky nominácie

1. Odborní pracovníci galérií a nezávislí odborníci, ktorí nominujú kolektív či jednotlivca na cenu sú povinní:

a/ vyplniť úplný nominačný list v stanovenom termíne, vzor nominačného listu je prílohou č.1

b/ môžu nominovať max. 1 nomináciu v každej kategórii

Čl. 3

práva a povinnosti RGS

1. RGS má právo neudeliť cenu na základe odporučenia odbornej poroty.

2. RGS je povinná:

a/ zverejniť pravidlá ceny na svojej webovej stránke,

b/ vymenovať členov odbornej poroty raz za dva roky,

c/ informovať nominovaných na cenu o výsledkoch rokovania poroty,

d/ zverejniť výsledky rokovania poroty na web stránke RGS.

Čl. 4

kategórie ceny

Kategórie ceny sú:

1/ edičný projekt – odborná publikačná činnosť

2/ kurátorský projekt

3/ edukačný projekt

4/ iný odborný projekt v oblasti galerijných činností (mimoriadne zhodnotenie zbierkového fondu / reštaurovanie / dizajn alebo architektúra výstavy)

5/ nezávislý projekt v oblasti galerijných činností – kategória je určená pre galérie, ktoré nie sú členmi RGS, nezávislé a súkromné galérie a kultúrne centrá s profesionálnymi aktivitami v oblasti vizuálneho umenia

Čl. 5

organizácia ceny

1. RGS vymenuje odbornú porotu a koordinátora ceny.

2. Koordinátor ceny:

a/ organizačne zabezpečí priebeh, prijíma nominačné listy, vedie ich evidenciu

b/ dohliada a zodpovedá za priebeh ceny

c/zúčastní sa zasadnutia odbornej poroty bez práva hlasovať, zo zasadnutia vyhotovuje záznam

d/ informuje RGS aj nominovaných o výsledkoch odbornej poroty

3. Nominačné listy a sprievodná písomná dokumentácia sa archivuje u tajomníka RGS.

Čl. 6

odborná porota

1. Odborná porota ceny má 7 členov z radov odbornej verejnosti, pre nestrannosť nemôžu byť v zložení poroty zastúpení zamestnanci z nominovaných galérií, ktoré sú členom RGS. Členstvo v porote je nezastupiteľné.

2. Predsedu poroty si volia členovia poroty na svojom zasadnutí.

3. Funkčné obdobie členov poroty je dvojročné. Člen poroty, na základe nominácie, môže byť menovaný opakovane.

4. Členstvo v porote zanikne:

a/ po uplynutí funkčného obdobia

b/ písomným oznámením vzdania sa členstva

c/ úmrtím člena

d/ odvolaním člena poroty organizátorom v dôsledku konfliktu záujmov, alebo porušenia štatútu, osobitne povinnosti zachovávania zásad mlčanlivosti

5. Zasadnutie poroty vedie jej predseda, ktorý zodpovedá za jeho priebeh a podpisuje záznam zo zasadnutia.

6. Porota je uznášania schopná, ak sú na zasadnutí prítomné dve tretiny jej členov, pričom jedným z nich musí byť predseda poroty. Na prijatie rozhodnutia sa vyžaduje nadpolovičná väčšina prítomných členov poroty.

7. Zasadnutie poroty je neverejné a zúčastňuje sa ho aj koordinátor ceny.

8. Porota predkladá predsedovi RGS návrhy so svojim stanovisko najneskôr do 5 dní od svojho zasadnutia.

Čl. 7

kritériá a spôsob hodnotenia

1. Základnými kritériami hodnotenia nominovaných je:

kvalita predložených nominácií a ich prínos pre rozvoj odborných činností galérií podľa jednotlivých súťažných kategórií:

1/ edičný projekt – odborná publikačná činnosť

2/ kurátorský projekt

3/ edukačný projekt

4/ iný odborný projekt v oblasti galerijných činností (mimoriadne zhodnotenie zbierkového fondu / reštaurovanie / dizajn alebo architektúra výstavy)

5/ nezávislý projekt v oblasti galerijných činností – kategória je určená pre galérie, ktoré nie sú členmi RGS, nezávislé a súkromné galérie a kultúrne centrá s profesionálnymi aktivitami v oblasti vizuálneho umenia

2. Každý člen poroty hodnotí všetky prihlásené nominácie v každej kategórii osobitne.

3. Víťazom v každej súťažnej kategórii je ten, kto v hodnotení získa najlepšie umiestnenie.

4. V prípade rovnakého umiestnenia porota musí hlasovaním určiť jedného víťaza.

Čl. 8

Ocenenie

Predseda RGS na základe výsledkov odbornej poroty a jej návrhov odovzdá Cenu RGS na mimoriadnom zasadnutí.

Nominačný list Ceny Rady galérií Slovenska

Rok realizácie nominovanej kategórie:

Údaje nominovaného/nominovaných:

- meno, priezvisko, inštitúcia, adresa, kontakty

Súťažná kategória:

1/ edičný projekt – odborná publikačná činnosť

2/ kurátorský projekt

3/ edukačný projekt

4/ iný odborný projekt v oblasti galerijných činností (mimoriadne zhodnotenie zbierkového fondu / reštaurovanie / dizajn alebo architektúra výstavy)

5/ nezávislý projekt v oblasti galerijných činností – kategória je určená pre galérie, ktoré nie sú členmi RGS, nezávislé a súkromné galérie a kultúrne centrá s profesionálnymi aktivitami v oblasti vizuálneho umenia

Popis projektu:

- názov, miesto a termín realizácie

- popis: stručná charakteristika, prínos a zdôvodnenie nominácie

- sprievodná dokumentácia sa prikladá len v elektronickej forme: pdf edičného titulu / fotodokumentácia, tlačové a propagačné materiály, výstupy v odborných médiách a iné. V prípade nedoloženia bude dokumentácia dodatočne vyžiadaná od nominanta alebo inštitúcie.

Údaje navrhovateľa:

- meno, priezvisko, inštitúcia, adresa, kontakty

 Podpis / pečiatka

 navrhovateľa